AWGN

AWGN (ראשי תיבות של: Additive White Gaussian Noise - תרגום: תוספת רעש לבן גאוסיאני)  הוא מודל רעש בסיסי בתורת האינפורמציה הבא לחקות את השפעתם מספר רב של תופעות טבעיות הנצפות במערכות. 

שם המודל מצביע על מאפייניו: 
 Additive (מוסיף) - מפני שהוא בא להוסיף על רעשים אשר יכולים להיות פנימיים למערכת המידע.
 White (לבן) מצביע על כך שהוא אחיד לרוחב התדירויות השונות בפס של מערכת המידע, כמשל לצבע הלבן אשר לו מאפיין פליטה אחידה לרוחב התדירויות בספקטרום הנראה.
 Gaussian - מפני שהוא בעל מאפיינים של התפלגות נורמלית בזמן עם ממוצע של 0
 Noise (רעש) - כי הוא מתפקד כרעש במערכת המידע

רעש במערכת פס רחב מגיע ממגוון מקורות טבעיים כגון תזוזת אטומים במוליכים (נקרא לפעמים רעש תרמי או רעש ג'ונסון-נייקוויסט), קרינת גוף שחור מכדור הארץ וגופים חמים אחרים, רעש מגרמי שמיים כמו השמש. משפט הגבול המרכזי מצביע על כך שסכום מספר רב של השפעות אקראיות נוטה להיות התפלגות נורמלית, בקירוב טוב.

ניווט לווייני
עיבוד אותות
רעש (אלקטרוניקה)